Hensikt

Hensikten med sentralt utdanningsutvalg for LIS 2-3 er å forbedre arbeidet med spesialistutdanningen for leger, del 2 og 3 (LIS 2-3) i Helse Bergen.

Gjennom målrettet arbeid med viktige utdanningsrelaterte spørsmål i et fast sammensatt utvalg, dekkes bredden av spesialitetene.

Mandat

Utdanningsutvalget for LIS 2-3 skal ha fokus på overordnede utdanningsrelaterte spørsmål innenfor og på tvers av de ulike spesialitetene. Det skal bidra i planlegging, koordinering og kvalitetssikring av utdanningsvirksomheten for LIS 2-3 i foretaket.

Utdanningsutvalget for LIS 2-3 skal være et rådgivende organ for nivå 2-ledere (inkl. fagdirektør) og foretaksledelsen, og støtte opp under arbeidet til utdanningsansvarlige overleger, sammen med koordinerende utdanningsansvarlig overlege.

Oppgaver

Utdanningsutvalget for LIS 2-3 skal:

fungere som rådgivende organ i saker som angår LIS 2-3 i Helse Bergen

være bindeledd mellom Helse Bergen sine utdanningsansvarlige overleger, nivå 2-ledere, fagdirektør/foretaksledelsen og RegUt

vurdere om LIS 2-3 har et tilstrekkelig utdanningsprogram, godkjenne felles program for felles kompetansemål i foretaket og ta stilling til hva foretaket skal tilby av målrettet kompetanseheving for overleger som skal veilede LIS 2-3

gjennomføre en årlig vurdering av læringsvilkår, utdanningskvalitet og veiledningstilbud for LIS 2-3 etter fastsatte retningslinjer, med rapportering til foretaksledelsen ved behov

arrangere fellesmøter for utdanningsansvarlige overleger én til to ganger årlig

utforme forslag til høringssvar på høringer som gjelder LIS-utdanningen fra regionale og sentrale myndigheter

Sammensetning

Utdanningsutvalget skal bestå av en utdanningsansvarlig overlege fra hver av følgende hovedområder:

kirurgiske fag

medisinske fag

rus- og avhengighetsmedisin, psykiatri

andre fag (parakliniske fag mv.)

Voss sjukehus (lokalsjukehus-perspektivet)

I tillegg deltar en LIS 2-3 representant utnevnt av tillitsvalgtapparatet.

Organisering

Utvalget oppnevnes av fagdirektør etter forslag fra koordinerende utdanningsansvarlig overlege.

Utvalget møtes 4-5 ganger i året, avhengig av behov.

Koordinerende utdanningsansvarlig overlege leder utvalget og henter sekretariatsfunksjon fra FoU-avdelingen ved behov.

Fagdirektør inviteres til møtene og deltar ved behov.

Referanser

Eksterne referanser

1.19.13 Spesialistforskriften - Forskrift om spesialistutdanning og spesialistgodkjenning for leger og tannleger

Forankring

Mandatet er forankret i Foretaksledelsen i møte 19.10.2021, sak 21-126.

Endringer siden forrige versjon

Kun små justeringer.

Forlenget gyldighet.

Forlenget gyldighet til 21.01.2026